รัฐบาลไทย-ข่าวทำเนียบรัฐบาล-กระทรวงมหาดไทย รับรางวัล "สำเภา - นาวาทอง" ประจำปี 2566 ในฐานะ “สุดยอดหน่วยงานรัฐด้านการอำนวยความสะดวกภาคธุรกิจของหอการค้าไทยและสภาหอการค้าแห่งประเทศไทย” พร้อมมุ่งมั่นเดินหน้าพัฒนา
วันพุธที่ 13 กันยายน 2566
13/09/2566
กระทรวงมหาดไทย รับรางวัล "สําเภา - นาวาทอง" ประจําปี 2566 ในฐานะ “สุดยอดหน่วยงานรัฐด้านการอํานวยความสะดวกภาคธุรกิจของหอการค้าไทยและสภาหอการค้าแห่งประเทศไทย” พร้อมมุ่งมั่นเดินหน้าพัฒนา
กระทรวงมหาดไทย รับรางวัล "สําเภา - นาวาทอง" ประจําปี 2566 ในฐานะ “สุดยอดหน่วยงานรัฐด้านการอํานวยความสะดวกภาคธุรกิจของหอการค้าไทยและสภาหอการค้าแห่งประเทศไทย” พร้อมมุ่งมั่นเดินหน้าพัฒนากระบวนงานสู่หน่วยงานภาครัฐดิจิทัลด้วยความสะดวก รวดเร็ว และทันสมัย
กระทรวงมหาดไทย รับรางวัล "สําเภา - นาวาทอง" ประจําปี 2566 ในฐานะ “สุดยอดหน่วยงานรัฐด้านการอํานวยความสะดวกภาคธุรกิจของหอการค้าไทยและสภาหอการค้าแห่งประเทศไทย” พร้อมมุ่งมั่นเดินหน้าพัฒนากระบวนงานสู่หน่วยงานภาครัฐดิจิทัลด้วยความสะดวก รวดเร็ว และทันสมัย เพิ่มศักยภาพการให้บริการเพื่อขับเคลื่อนเศรษฐกิจของประเทศไทยสู่ความยั่งยืน
วันนี้ (13 ก.ย. 66) เวลา 10.00 น. ที่หอประชุมชั้น 7 อาคาร 23 มหาวิทยาลัยหอการค้าไทย ถนนวิภาวดีรังสิต กรุงเทพฯ นายสุทธิพงษ์ จุลเจริญ ปลัดกระทรวงมหาดไทย เข้ารับโล่รางวัล ประกาศเกียรติคุณ "สําเภา - นาวาทอง" ประจําปี 2566 ประเภทหน่วยงานระดับกระทรวง จาก ดร.สุเมธ ตันติเวชกุล กรรมการและเลขาธิการมูลนิธิชัยพัฒนา โดยมี นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย นายสุรงค์ บูลกุล รองประธานกรรมการและประธานคณะทํางานจัดงานมอบรางวัล "สําเภา-นาวาทอง" ประจําปี 2566 คุณอ้อนฟ้า เวชชาชีวะ เลขาธิการคณะกรรมการพัฒนาระบบราชการ (ก.พ.ร.) หัวหน้าส่วนราชการระดับกระทรวง ระดับกรม หน่วยงานรัฐวิสาหกิจ คณะกรรมการหอการค้าไทย คณะกรรมการสภาหอการค้าแห่งประเทศไทย ภาคธุรกิจ และภาคสื่อสารมวลชน ร่วมในงาน โดยส่วนราชการ/รัฐวิสาหกิจในสังกัดกระทรวงมหาดไทย ได้รับคัดเลือกเข้ารับรางวัลประเภทหน่วยงานระดับกรม 2 หน่วยงาน คือ กรมที่ดิน และกรมการพัฒนาชุมชน และรางวัลประเภทหน่วยงานระดับภูมิภาค 1 หน่วยงาน คือ จังหวัดนครสวรรค์ โดย นายอรรษิษฐ์ สัมพันธรัตน์ อธิบดีกรมการพัฒนาชุมชน นายวสันต์ สุภาภา รองอธิบดีกรมที่ดิน และนายจุมพฎ วรรณฉัตรสิริ รองผู้ว่าราชการจังหวัดนครสวรรค์ ร่วมเข้ารับรางวัลในครั้งนี้ด้วย
โอกาสนี้ ดร.สุเมธ ตันติเวชกุล กรรมการและเลขาธิการ มูลนิธิชัยพัฒนา กล่าวแสดงความยินดีแก่ผู้ที่ได้รับรางวัล โดยกล่าวว่า “ขอแสดงความยินดีกับหน่วยงานที่ได้รับรางวัล "สําเภา - นาวาทอง" ประจําปี 2566" ซึ่งเป็นรางวัลที่มีคุณค่าอย่างยิ่ง เพราะเป็นรางวัลที่มอบให้กับหน่วยงานที่มี “จิตวิญญาณของการบริการ (Service mind)” และเป็นรางวัลที่คัดเลือกจากผู้รับบริการโดยตรงที่จะประเมินว่าองค์กรเหมาะสมกับกับรางวัลนี้ ทั้งนี้ ตลอดระยะเวลาที่ผ่านมาประเทศไทยเรามีต้นแบบของผู้นําที่มีจิตวิญญาณในด้านบริการอยู่แล้ว คือ “พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร” ผู้ทรงเป็นต้นแบบของผู้มีจิตสาธารณะ ซึ่งพระองค์มีพระราชดําริจัดตั้งศูนย์ศึกษาการพัฒนาอันเนื่องมาจากพระราชดําริในพื้นที่ต่าง ๆ ที่ถือเป็นการริเริ่มการบริการจุดเดียวแบบเบ็ดเสร็จในการอํานวยความสะดวกให้เหล่าข้าราชการมาทํางานจุดเดียวกัน จนเกิดเป็นศูนย์ศึกษาพัฒนาที่พัฒนาทั้งข้าราชการและประชาชน จึงเป็นแบบอย่างที่ภาครัฐควรนําไปปรับใช้ นําไปบูรณาการ นําเอาหน่วยบริการของรัฐที่อยู่กระจัดกระจายทุกหนแห่งมาอยู่ร่วมกันในจุดเดียวกัน เพื่ออํานวยความสะดวกในการติดต่อราชการของพี่น้องประชาชนได้
"ตลอดชีวิตการรับราชการ ผมมีความมุ่งมั่นที่จะพัฒนาระบบราชการอยู่ 2 ประการด้วยกัน คือ การป้องกันการทุจริตคอร์รัปชั่น ซึ่งสิ่งที่สําคัญคือ เราต้องพัฒนาระบบราชการและงานบริการ โดยนําเทคโนโลยีดิจิทัลมาใช้ อาทิ การเก็บค่าบริการต่าง ๆ เพื่อลดการใช้ดุลยพินิจของเจ้าหน้าที่ที่มีส่วนเกี่ยวข้องกับงานบริการหรือด้านงบประมาณให้ลดลง อีกประการหนึ่งคือพวกเราเป็นข้าราชการตลอดชีวิต แม้ว่าจะเกษียณอายุราชการไปแล้วแต่ยังเป็นข้าราชการบํานาญที่ยังรับเงินเดือน ดังนั้น เราจึงยังมีหน้าที่ที่ต้องทํางานต่อไป เป็นแรงขับเคลื่อนองค์กรภาครัฐ ทําให้ประชาชนและคนรอบข้างได้มีศรัทธาในราชการ โดยใช้ธรรมาภิบาลนําทาง หากทุกคนมีความเชื่อมั่นเชื่อใจในราชการ งานใด ๆ ที่ภาครัฐทําก็จะราบรื่นและบรรลุเป้าหมายได้" ดร.สุเมธ ตันติเวชกุล กล่าว
ดร.สุเมธ ตันติเวชกุล กรรมการและเลขาธิการมูลนิธิชัยพัฒนา กล่าวเพิ่มเติมอีกว่า “พื้นฐานของมนุษย์คือความดี ไม่ใช่ปริญญา” เพราะความดี เปรียบเสมือนเสาเข็มของตึกอาคาร แม้จะไม่สวยงามและมองไม่เห็น เสาเข็มเหล่านั้นจะเป็นฐานรากที่แข็งแรง ทําให้อาคารคงอยู่ได้อย่างมั่นคง ดังนั้น หากเราจะทําอะไรที่เราทําด้วยความดีเป็นสิ่งนําทาง ก็จะเป็นพื้นฐานที่แข็งแรงที่สุด ที่จะทําให้เราบรรลุไปสู่ความสําเร็จได้แน่นอน และหวังว่าหน่วยงานที่ได้รับรางวัลสําเภา-นาวาทองในวันนี้ จะนําเอาสิ่งที่เป็นความดีที่ทําในหน่วยงาน ไปถ่ายทอดสู่หน่วยงานอื่น ๆ ทําให้พัฒนาและยกระดับองค์กรภาครัฐและเอกชน โดยมีหลักธรรมาภิบาล ทําสิ่งที่เป็นประโยชน์ที่จะส่งผลดีต่อพี่น้องประชาชนและประเทศชาติต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตนรู้สึกยินดีและเป็นเกียรติอย่างยิ่งที่หอการค้าไทยและสภาหอการค้าแห่งประเทศไทย ได้เล็งเห็นถึงความมุ่งมั่นตั้งใจของชาวมหาดไทย ในการทุ่มเทขับเคลื่อนการทําหน้าที่ “บําบัดทุกข์ บํารุงสุข” โดยมีวิสัยทัศน์ว่า “ประชาชนมีรากฐานการดํารงชีวิตและพัฒนาสู่อนาคตได้อย่างมั่นคงและสมดุลตามหลักปรัชญาของเศรษฐกิจพอเพียง” ซึ่งกระทรวงมหาดไทยให้ความสําคัญกับการพัฒนาภูมิภาค พัฒนาเมือง ให้สอดคล้องกับศักยภาพของพื้นที่ โดยเฉพาะอย่างยิ่งการพัฒนาพื้นที่เศรษฐกิจเฉพาะให้มีขีดความสามารถในการแข่งขัน การบูรณาการการบริหารจัดการเชิงพื้นที่ การพัฒนาเศรษฐกิจฐานราก การยกระดับคุณภาพการให้บริการประชาชน การลดอุปสรรคการทําธุรกิจของภาคเอกชน การพัฒนาประสิทธิภาพการบริหารงานขององค์กร การสร้างความโปร่งใสในการบริหารงาน และเพิ่มประสิทธิภาพองค์กรปกครองส่วนท้องถิ่น โดยดําเนินกิจกรรมทางเศรษฐกิจในการส่งเสริมความร่วมมือระหว่างภาครัฐและภาคเอกชนในพื้นที่ผ่านกลไก “คณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ (กรอ.)” รวมทั้งการส่งเสริมพัฒนาเศรษฐกิจฐานราก และการส่งเสริมการมีส่วนร่วมของภาคเอกชนในพื้นที่ในการจัดทําแผนงาน/โครงการของจังหวัด กลุ่มจังหวัด ผ่านกลไกคณะกรรมการบริหารจังหวัดแบบบูรณาการ (กบจ.) และคณะกรรมการบริหารงานกลุ่มจังหวัดแบบบูรณาการ (กบก.)
"กระทรวงมหาดไทยมุ่งมั่นการพัฒนาเทคโนโลยีดิจิทัลและการปรับตัวสู่ภาครัฐดิจิทัลของหน่วยงาน เพื่อการพัฒนาในงานบริการขององค์กรภาครัฐ โดยนํานวัตกรรมที่สามารถยกระดับการดําเนินงานในการอํานวยความสะดวกของพี่น้องประชาชนในการติดต่อราชการ ไม่ว่าจะเป็นด้านงานทะเบียน ระบบยืนยันตัวตนผ่านระบบดิจิทัล สิทธิในที่ดิน เรื่องร้องเรียนร้องทุกข์ผ่านศูนย์ดํารงธรรมอัจฉริยะ การบริการชุมชน รวมไปถึงการอํานวยความสะดวกในการชําระค่าใช้จ่ายค่าน้ํา-ค่าไฟ สาธารณูปโภคต่าง ๆ ผ่านระบบดิจิทัล ซึ่งทั้งหมดสอดคล้องกับหลักการเป็นองค์กรภาครัฐแนวใหม่ที่เปิดกว้าง มีเครื่องมือที่ทันสมัย (Government E-Services) โดยมีประชาชนเป็นศูนย์กลาง เพื่อตอบสนองอย่างสะดวก รวดเร็ว และทันสมัย” นายสุทธิพงษ์ ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การได้รับเกียรติรับรางวัล "สําเภา-นาวาทอง” เป็นครั้งที่ 2 ติดต่อกันของกระทรวงมหาดไทย แสดงให้เห็นว่าหน่วยงานองคาพยพของกระทรวงมหาดไทยมีความมุ่งมั่นในการแสวงหาความร่วมมือด้วยการบูรณาการภาคีเครือข่ายเพื่อเสริมสร้างคุณประโยชน์ด้านต่าง ๆ แก่ประเทศชาติและประชาชนอย่างเต็มกําลังความสามารถ ทั้งการดําเนินการปรับปรุงกระบวนการทํางานให้มีประสิทธิภาพเพิ่มขึ้นเพื่อลดอุปสรรคในการดําเนินธุรกิจอย่างมีประสิทธิผล ทําให้เกิดการลดภาระค่าใช้จ่ายและลดระยะเวลาในการดําเนินธุรกิจของภาคเอกชนและประชาชน ทําให้เห็นถึงผลสัมฤทธิ์ของการบูรณาการการทํางานและการพัฒนาคุณภาพการบริหารจัดการภาครัฐอย่างต่อเนื่อง ซึ่งผู้บริหารตลอดจนบุคลากรทุกคนได้มุ่งมั่นตั้งใจ ร่วมมือร่วมใจกันเดินต่อไปข้างหน้าอย่างไม่หยุดยั้ง เพื่อพัฒนาและยกระดับทําให้องค์กรมีประสิทธิภาพ มีธรรมาภิบาล ทันสมัย พร้อมรับการเปลี่ยนแปลงสู่ระบบภาครัฐดิจิทัลในอนาคต โดยยึดประชาชนเป็นศูนย์กลาง เพื่อทําให้พี่น้องประชาชน และประเทศชาติมีคุณภาพชีวิตที่ดี สอดคล้องดังพันธกิจการทํางาน คือ “บําบัดทุกข์ บํารุงสุข” และทําให้ประชาชนมีความอุดมสมบูรณ์พูนสุขโดยถ้วนหน้าอย่างยั่งยืน
ด้าน นางสาวอ้อนฟ้า เวชชาชีวะ เลขาธิการ ก.พ.ร. บรรยายพิเศษ เรื่อง "Digital Disruption : ทิศทางการปรับตัวของภาครัฐกับการให้บริการภาคธุรกิจและประชาชน" โดยมีใจความสําคัญว่า “รางวัลสําเภา-นาวาทอง” เป็นรางวัลที่มีคุณค่าและเป็นเกียรติอย่างมากต่อหน่วยงานภาครัฐ เพราะเป็นรางวัลที่ลูกค้าหรือคนภายนอกเห็นคุณค่าของหน่วยงานของท่านและมอบรางวัลให้เป็นขวัญและกําลังใจต่อหน่วยงาน ซึ่งการจัดงานในวันนี้นับเป็นโอกาสที่ดีที่ทําให้สังคมได้เห็นถึงความก้าวหน้าในการขับเคลื่อนประเทศไทยของหน่วยงานภาครัฐ และได้รับฟังแนวทางการทํางานที่เป็นประโยชน์ในการสร้างความเชื่อมั่นต่อประชาชนเป็นสําคัญ เพราะระบบราชการจะต้องตอบสนองตอบความต้องการของประชาชนด้วยเทคโนโลยีดิจิทัล เพราะดิจิทัลช่วยให้เราบริการประชาชนอย่างมีความโปร่งใสและตรวจสอบได้ รวมถึทําให้เกิดการส่งเสริมการมีส่วนร่วมของประชาชน อันจะเป็นทางลัดนําไปสู่ Eco System to Good Governance
นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย กล่าวว่า ขอแสดงความยินดีและขอแสดงความชื่นชมหน่วยงานที่ได้รับรางวัล "สําเภา-นาวาทอง" ประจําปี พ.ศ. 2566 โดยแบ่งเป็น 1) หน่วยงานระดับกระทรวง 6 หน่วยงาน 2) หน่วยงานระดับกรม 16 หน่วยงาน3) รางวัลหน่วยงานเพิ่มประสิทธิภาพกระบวนงานดําเนินงาน 5 หน่วยงาน และ 4) รางวัลหน่วยงานระดับภูมิภาค 13 หน่วยงาน รวม 40 หน่วยงาน ซึ่งครั้งนี้ถือเป็นการมอบรางวัลครั้งที่ 2 ซึ่งขยายไปสู่ระดับภูมิภาค เพื่อเชิดชูเกียรติและยกย่องให้กับหน่วยงานภาครัฐที่ได้ดําเนินการปรับปรุงกระบวนการทํางานเพื่อให้มีประสิทธิภาพ ลดอุปสรรคในการดําเนินธุรกิจอย่างมีประสิทธิผล นับเป็นความภาคภูมิใจของผู้ที่ได้รับรางวัลและให้เกียรติกับ หอการค้าและสภาหอการค้าไทย ในโอกาสที่หอการค้าไทยครบ 90 ปีในปีนี้